امریکا قوشمه ایالتلری نماینده لر مجلسی دموکرات باشلیغی نانسی پیلوسی، افغانستان پایتختی کابل گه کوتیلمه گن بیر سفر اویوشتیریب باردی.
پیلوسی و همراهیده گی هیئت، افغانستان اجرائیه باشلیغی عبدالله عبدالله بیلن اجرائیه ریاستیده اوچره شدی.
عبدالله، افغانستان خلقی نینگ خوفسیزلیک خطرلریگه قره مه ی جمهور رئیس لیک سیلاویگه قتنشگن لیگینی معلوم قیلیب، ایندی سیلاو نتیجه لرینی کوتیب تورگن لیکلرینی بیلدیردی.
عبدالله، افغانستان خلقی اوچون تینچلیک نینگ جوده مهم ایکن لیگینی و تینچلیک نینگ تامین ایتیلیشی اوچون تورلی همکارلیک که تیار ایکن لیگینی تاکییدله دی.
امریکا قوشمه ایالتلری نماینده لر مجلسی دموکرات باشلیغی نانسی پیلوسی، امریکا قوشمه ایالتلری نینگ ستراتیژیک اورتاغی بولمیش افغانستاننی قولب- قوتلش گه دوام ایته جگینی قید ایتدی.
افغانستان نینگ تکرار ترور پناهگاهی بولیشینی خواهله مه گن لیکلرینی تیلگه آلگن پیلوسی، شونده ی قیلیب بو مملکتده گی برچه واقعه لرنی یقیندن تعقیب ایتیب تورگن لیکلرینی معلوم قیلدی.
"بیز افغانستان نینگ میزبانلیگیده تینچلیک و خوفسیزلیک نینگ تامین ایتیلیشینی، مملکت اقتصادی نینگ رواجلنیشینی و افغانستان خلقی نینگ تینچلیک و بردملیک ایچیده یششینی خواهله یمیز" دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
